**RAZPISNA DOKUMENTACIJA**

**Navodila za izdelavo vloge in merila za ocenjevanje vlog**

**Prijavitelji, ki imajo sedež ali registrirano poslovno enoto na območju občin Obalno kraške statistične regije, oddajo vlogo na naslov: Regionalni razvojni center Koper, Ulica 15. maja 19, 6000 Koper.**

Prijavitelj mora pred prijavo na javni razpis za odobravanje garancij za dolgoročne kredite pridobiti sklep sodelujoče banke o odobritvi kredita.

Prijavitelj s posredovanim prijavnim listom kandidira za pridobitev garancije v okviru Regijske garancijske sheme Obalno kraške regije (RGS OK). Strokovna služba pregleda ustreznost prejete vloge glede na razpisne pogoje in v primeru nepopolne vloge, prijavitelja pozove na dopolnitev. Popolno vlogo nato oceni po merilih za ocenjevanje vloge. Vse popolne vloge vključno z analizo vloge in predlogom sklepa posreduje kreditno garancijskemu odboru. Po obravnavi na kreditno garancijskem odboru, RRC Koper v roku 5 dni obvesti poslovno banko in prijavitelja o odločitvi. Na podlagi pozitivnega sklepa o izdaji garancije bo RRC Koper z upravičencem podpisal Sporazum o zavarovanju garancijskih obveznosti in Pogodbo o izdaji garancije, upravičencu izdala garancijo, upravičenec pa bo z banko podpisal kreditno pogodbo in uredil zavarovanje kredita.

Pravno formalno ustrezne vloge so vloge, ki izpolnjujejo vse pogoje razvidne iz razpisa.

**1. Navodila za izdelavo popolne vloge**

Vloga je popolna, če prijavitelj do predpisanega roka za oddajo vlog v javnem razpisu, predloži pravilno opremljeno zapečateno ovojnico in izpolnjene, med seboj vsebinsko in vrednostno usklajene, podpisane ter žigosane dokumente v naslednjem vrstnem redu:

1. Izpolnjen, podpisan, datiran in žigosan OBR št. 1 (Prijavni list za pridobitev garancije RGS OK),

2. Izpolnjen in podpisan obrazec Popis premoženja osebnega poroka; za poroka navedenega v OBR št. 1 (če jih je več, za vsakega posebej) – Priloga št. 1 k Prijavnemu listu,

3. Popis upravičenih stroškov iz priloženih predračunov, ponudb itd. za izvedbo projekta; dokazila iz navedb o predvidenih upravičenih stroških prijavljenega projekta. Takšna dokazila so nezavezujoči predračuni, predpogodbe oz. ponudbe za celotni prijavljeni projekt (upravičene ter neupravičene stroške pri projektu). Dokazila se morajo glasiti na vlagatelja in morajo biti izdana po 1. 1. 2016. V primeru nakupa rabljenih strojev ali opreme je potrebno opredeliti, da gre za nakup rabljene ter predložiti dokazilo, iz katerega bo razvidna starost opreme, v kolikor ta ni razvidna iz ponudb. Popisi stroškov iz projektne dokumentacije ne bodo upoštevani kot ustrezno dokazilo o investicijskih stroških projekta – Priloga št. 2 k Prijavnemu listu,

4. Sklep banke o odobritvi kredita na osnovi garancije iz regijske garancijske sheme, ki mora vsebovati najmanj višino kredita, obrestno mero, ročnost in način odplačila ter način zavarovanja dela kredita, ki ni zavarovan z garancijo. Veljavnost sklepa mora biti najmanj 60 dni od oddaje vloge,

5. V primeru nakupa rabljenih strojev, opreme ali nepremičnin je potrebna tudi izjava prodajalca, da predmet nakupa v preteklosti ni bil kupljen s pomočjo nepovratnih sredstev ali drugih javnih virov,

6. Pridobljena dovoljenja, v kolikor so za izvedbo projekta potrebna posebna dovoljenja (gradbeno dovoljenje ipd),

7. Zemljiško knjižni izpisek lokacije projekta, ki ne sme biti starejši od 1 meseca od oddaje vloge na razpis. V kolikor prijavitelj izvaja investicijo oz. naložbo na nepremičnini v lasti drugih pravnih ali fizičnih oseb, mora priložiti sklenjeno dolgoročno najemno pogodbo z veljavnostjo najmanj do dokončnega poplačila kredita in soglasje lastnika k izvedbi investicije oz. naložbe,

8. Izjava vlagatelja o zagotovitvi lastnih sredstev pri projektu z navedbo vira za ta sredstva. V primeru zapiranja finančne konstrukcije z drugimi viri, je potrebno priložiti dokazila, iz katerih bo zagotovljeno zaprtje finančne konstrukcije projekta (npr. izjava banke za odobreno posojilo),

9. Potrdilo pristojnega Zavoda za zdravstveno zavarovanje o številu zaposlenih na zadnji dan preteklega meseca glede na mesec oddaje vloge v kolikor prijavitelj kandidira samo za garancijo,

10. Podpisane predpogodbe oz. pogodbe o prodaji izdelkov in storitev, v kolikor podjetje z njimi razpolaga,

11. Letne računovodske izkaze za preteklo leto, ki jih je prijavitelj v skladu z veljavno zakonodajo posredoval na AJPES, v kolikor ti še niso bili javno objavljeni (podjetja, ki so zavezana k reviziji ali zaradi kakršnih koli drugih razlogov še niso oddala računovodskih izkazov na AJPES, priložijo nerevidirane računovodske izkaze za preteklo leto),

12. Za investicije v vrednosti do vključno 50.000,00 EUR priložite samo finančni del poslovnega načrta, v kolikor so v prijavnem listu navedeni vsi zahtevani podatki.

Za investicije v vrednosti nad 50.000,00 EUR je obvezno priložiti poslovni načrt podjetja za obdobje najmanj štirih let (v času objave razpisa je to 2016-2019), ki mora vsebovati poslovni in finančni del s projekcijami finančnih izkazov, ki bodo upoštevale tudi učinke prijavljenega projekta. Obvezna poglavja poslovnega dela so:

1. opis podjetja, proizvoda/storitve in operacije

1.1. osnovni podatki o podjetju

1.2. predstavitev vodstvene ekipe

1.3. kratka predstavitev podjetja

1.4. opredelitev bodočega poslovanja in razvoja podjetja

1.5. tržna analiza

1.6. trženjska strategija

1.8. struktura financiranja poslovanja

2. obrazložitev prodaje

3. načrtovane nove zaposlitve

4. zaloge

5. poslovne terjatve (kupci)

6. poslovne obveznosti (dobavitelji)

7. obrazložitve finančnega dela poslovnega načrta

8. sodelujoči pri sestavi poslovnega načrta

Obvezna poglavja finančnega dela poslovnega načrta so (za najmanj štiri poslovna leta (v času objave razpisa so to 2016, 2017 ,2018 in 2019):

1. planiran izkaz poslovnega izida

2. planirana bilanca stanja

3. planiran izkaz denarnih tokov

4. planirani naslednji kazalniki: bruto dodana vrednost, bruto dodana vrednost na zaposlenega, donosnosti kapitala, finančne varnosti in števila zaposlenih.

Kot pripomoček za izdelavo poslovnega načrta lahko uporabite orodja, ki jih je izdelal Slovenski podjetniški sklad in so dosegljiva na njihovi spletni strani: [**http://www.podjetniskisklad.si/pomoc-uporabnikom/pripomocki-za-pripravo-vloge/pripomocek-za-pripravo-poslovnega-nacrta**](http://www.podjetniskisklad.si/pomoc-uporabnikom/pripomocki-za-pripravo-vloge/pripomocek-za-pripravo-poslovnega-nacrta)v skladu s pogoji uporabe, kot jih določa lastnik orodij.

13. Originalno potrdilo pristojnega Finančnega urada Republike Slovenije o poravnanih zapadlih davčnih obveznostih do Republike Slovenije, ki ne sme biti starejše od 30 dni od dneva oddaje vloge na razpis,

14. Originalno potrdilo Ajpesa o bonitetni oceni S.BON-1 za gospodarske družbe ali S.BON-1 za samostojne podjetnike ali S.BON-1 za zadruge,

15. Izpolnjen, datiran, podpisan in žigosan razpisni OBR št. 2 (Pristopna izjava v RGS OK) in potrdilo o plačilu članarine v skladu z razpisnimi pogoji (oboje obvezno samo za tiste prijavitelje, ki še niso člani RGS OK in GS),

16. Izpolnjen, datiran, podpisan in žigosan OBR št. 3 (Izjava o prejeti višini državne pomoči iz drugih javnih virov),

17. Izpolnjen, datiran, podpisan in žigosan OBR št. 4 (Vzorec zahtevka za koriščenje kredita),

18. Na vsaki strani parafiran Vzorec pogodbe o izdaji garancije (OBR št. 6),

19. Če podjetje posluje brez žiga in dokumenti, ki so sestavni del vloge, niso žigosani, je potrebno priložiti izjavo prijavitelja, da posluje brez žiga,

Vlogo z vsemi razpisnimi obrazci in dokazili oz. prilogami je potrebno oddati v elektronski obliki skenirano v datoteki PDF na elektronskem mediju ter v enem (1) listninskem izvodu.

1. **Merila za ocenjevanje vlog**
2. **Ocena projekta in podjetja**

|  |  |
| --- | --- |
| Merilo | Število točk |
| 1. Namen in cilji naložbe/investicije
 |  |
| Razvidno je, da je namen investicije širitev ali modernizacija pri proizvodnji z obstoječimi izdelki ali storitvami. | 5 |
| Razvidno je, da je namen investicije proizvodnja novega izdelka ali storitve. | 10 |
|  |  |
| 1. Vlaganje v tehnologijo

Kot vlaganje v tehnologijo je mišljen nakup novih oz. rabljenih strojev in naprav, ki niso starejše od 5 let, namenske programske opreme, patentov in licenc. Rabljena oprema (stroji in naprave), ki je starejša od 5 let je upravičen strošek, ne bo pa šteta pri izračunavanju deleža investicije v tehnologijo. |  |
| Delež investicije v tehnologijo je od 0 do 20 % | 3 |
| Delež investicije v tehnologijo je od vključno 20 % do 50 % | 5 |
| Delež investicije v tehnologijo je od vključno 50 % ali več | 10 |
|  |  |
| 1. Zaposleni podjetja

Primerja se število zaposlenih ob začetku projekta in število zaposlenih ob zaključku projekta, glede na velikost podjetja v skladu z razpisnimi pogoji |  |
| Mikro | Malo | Srednje |  |
| znižanje | znižanje | znižanje | 0 |
| ni spremembe | ni spremembe | 0 do 1 | 3 |
| 1 | 1 do 2 | 2 do 3 | 7 |
| 2 ali več | 3 ali več | 4 ali več | 10 |
|  |  |
| 1. Tržna naravnanost podjetja

Vlagatelj pridobi 5 točk, če je izdelal strategijo trženja, ki jo predstavi v sklopu poslovnega načrta oziroma kot samostojno prilogo poslovnega načrta. V primeru predložitve vsaj ene kopije podpisane in veljavne predpogodbe oz. pogodbe o prodaji svojih izdelkov, vlagatelj pridobi 10 točk. Priložene predpogodbe in pogodbe morajo biti še v veljavi. |  |
| Ni izdelane strategije trženja | 0 |
| Strategija trženja | 5 |
| Predpogodbe, pogodbe | 10 |
|  |  |
| 1. Razvojna naravnanost podjetja

Vlagatelj pridobi 10 točk, če je razvojno naravnanost ustrezno predstavil v predstavitvi podjetja v sklopu poslovnega načrta in je priložil tudi ustrezna dokazila (npr. veljavni certifikat kakovosti, prijavljeni patenti, specifikacija stroškov razvoja v preteklem letu, ki predstavljajo najmanj 2% prodaje, nagrade s področja inovacij…) |  |
| Podjetje ni razvojno naravnano | 0 |
| Podjetje je razvojno naravnano | 10 |
|  |  |

1. **Ocena varnosti investicije oz. naložbe**

|  |  |
| --- | --- |
| 1. Premoženje in možnost poplačila v primeru unovčitve garancije

Vlagatelj pridobi 5 točk v primeru, ko vrednost neobremenjenega premoženja v obliki nepremičnin, opreme in naprav dosega najmanj znesek zaprošene garancije. Pri tem se upošteva tudi vrednosti nepremičnin, opreme in naprav iz projekta in predvidena zavarovanja preostanka kredita na osnovi RGS PD na podlagi priloženega sklepa banke o odobritvi kredita. |  |
| Podjetje oziroma podjetnik nima neobremenjenega premoženja v obliki nepremičnin, opreme in naprav v višini zaprošene garancije  | 0 |
| Podjetje oziroma podjetnik ima neobremenjeno premoženje v obliki nepremičnin, opreme in naprav najmanj v višini zaprošene garancije | 5 |
|  |  |
| 1. Bonitetna ocena podjetja
 |  |
| SB1-SB2 | 10 |
| SB3-SB4 | 9 |
| SB5-SB6  | 8 |
| SB7-SB8  | 6 |

Podjetja v bonitetnih razredih SB9 in nižje niso upravičena do garancije.

Podjetje mora predložiti bonitetno oceno Ajpesa – S.BON-1 za gospodarske družbe, S.BON-1 za samostojne podjetnike, S.BON-1 za zadruge, ki ni starejše od 60 dni. Upoštevane bodo bonitetne ocene, ki temeljijo na finančnih podatkih za leto pred oddajo prijave na razpis.

Če podjetje nima bonitetne ocene na podlagi finančnih podatkov za leto pred oddajo prijave na razpis (ni finančnih podatkov, ker ne posluje, ima premajhen promet, ne izdeluje računovodskih izkazov ipd.), bo po tem merilu prejelo 0 točk.

1. **Velikost prijavitelja**

|  |  |
| --- | --- |
| 1. Velikost prijavitelja v skladu z razpisnimi pogoji
 |  |
| Mikro | 10 |
| Majhno | 5 |
| Srednje | 1 |

1. **Socialno podjetništvo**

Podatke bo RRC Koper pridobil iz Evidence socialnih podjetij objavljene na spletni strani Ministrstva za delo, družino, socialne zadeve in enake možnosti. V kolikor je podjetje registrirano kot socialno podjetje bo prejelo dodatnih 5 točk.

**Najvišje število možnih točk je 80, za dodelitev garancije mora vlagatelj pridobiti najmanj 40 točk. Pogoj za dodelitev garancije je tudi pozitivni sklep izbrane banke, ki bo odobrila kredit ter pozitivni sklep kreditno garancijskega odbora.**

1. **Navodilo za črpanje kredita**

Črpanje kredita je namensko, na podlagi naslednje dokumentacije:

* zahtevka za črpanje kredita,
* kopije računov z navedbo, da je kopija enaka originalu in
* dokazilom o plačilu preostanka predloženih računov.

Zgoraj navedeno dokumentacijo upravičenec predloži in pošlje v pregled RRC Koper.

RRC Koper zahtevek pregleda v roku 5 dni, ga potrdi in ga posreduje izbrani banki v izplačilo.

V primeru, da upravičenec sam v celoti poravna račun, se mu koriščenje kredita izvede kot refundacija plačanega računa na njegov transakcijski račun.

1. **Seznam vse razpisne dokumentacije**

**V okviru prijave na javni razpis za kredite in garancije v okviru RGS OK:**

- Besedilo javnega razpisa
- Navodila za izdelavo popolne vloge in merila za ocenjevanje vlog
- prijavni obrazci:
   - OBR št. 1: Prijavni list za pridobitev garancije RGS OK

         - Priloga št. 1: popis premoženja osebnega poroka

 - Priloga št. 2: popis upravičenih stroškov
   - OBR št. 2: Pristopna izjava v RGS OK
   - OBR št. 3: Izjava o prejeti višini državne ali »de minimis« pomoči
   - OBR št. 4: Vzorec zahtevka za koriščenje kredita
   - OBR št. 5: Vzorec vmesnih in končnih poročil
   - OBR št. 6: Vzorec Pogodbe o izdaji garancije
   - OBR št. 7: Vzorec Besedila garancije
   - OBR št. 8: Vzorec opreme ovojnice

   - OBR št. 9: Kreditni pogoji sodelujočih bank.